b'\n_START_ARTICLE_\nKunnasniemi\n_START_PARAGRAPH_\nKunnasniemi on kyl\xc3\xa4 Kontiolahdella. Kyl\xc3\xa4 sijaitsee H\xc3\xb6yti\xc3\xa4isen l\xc3\xa4nsirannalla. Matkaa Kontiolahden kirkonkyl\xc3\xa4lle on 20 kilometri\xc3\xa4. Saman verran matkaa on Joensuuhun. Kyl\xc3\xa4n l\xc3\xa4pi kulkee Joensuusta Huhmarin lomakeskukseen kulkeva tie._NEWLINE_Kyl\xc3\xa4ss\xc3\xa4 on noin 160 asukasta. Kes\xc3\xa4ll\xc3\xa4 asukasm\xc3\xa4\xc3\xa4r\xc3\xa4 kasvaa, sill\xc3\xa4 rannoilla on runsaasti kes\xc3\xa4m\xc3\xb6kkej\xc3\xa4._NEWLINE_Kyl\xc3\xa4seura on perustettu 1981. Mets\xc3\xa4stysseuran nimi on Kunnasniemen Kyt\xc3\xa4t._NEWLINE_Kunnasniemen koulu lakkautettiin 1970. Koulurakennus toimii nyt kyl\xc3\xa4talo Kunnaspirttin\xc3\xa4._NEWLINE_Tunnettuja Kunnasniemelt\xc3\xa4 kotoisin olevia henkil\xc3\xb6it\xc3\xa4 on muun muassa lastenpsykiatri Jari Sinkkonen._NEWLINE_Elokuussa 2004 iskenyt trombimyrsky aiheutti suurta tuhoa Kunnasniemell\xc3\xa4 ennen kuin se ylitti H\xc3\xb6yti\xc3\xa4isen.'